CELEX: 52012PC0206
Language: sl
Date: 2012-05-10
Title: Predlog DIREKTIVA SVETA o spremembi Direktive 2006/112/ES o skupnem sistemu davka na dodano vrednost glede obravnave kuponov

|
			
		
		
		52012PC0206
		
			Predlog DIREKTIVA SVETA o spremembi Direktive 2006/112/ES o skupnem sistemu davka na dodano vrednost glede obravnave kuponov /* COM/2012/0206 final - 2012/0102 (CNS) */
			
				
		
		
			
			   	OBRAZLOŽITVENI MEMORANDUM
1.           OZADJE PREDLOGA
Razlogi za
predlog in njegovi cilji
Šesta
direktiva o DDV[1] in direktiva o DDV[2] ne določata pravil o obravnavi transakcij s kuponi. Uporaba
kupona pri obdavčljivi transakciji lahko vpliva na davčno osnovo,
čas transakcije in v nekaterih okoliščinah celo na kraj
obdavčitve. Negotovost glede pravilne davčne obravnave pa je lahko
problematična pri čezmejnih in verižnih transakcijah pri trženju
kuponov.
Ker ni skupnih
pravil, so morale države članice najti svoje rešitve, ki pa so neizogibno
neusklajene. Posledična različna obdavčitev povzroča
težave, kot je dvojno obdavčenje ali neobdavčitev, hkrati pa tudi
omogoča izogibanje davkom in ovira podjetniško inovativnost. Poleg tega je
zaradi večje funkcionalnosti kuponov težje razlikovati med kuponi in
splošnejšimi plačilnimi instrumenti.
Svet se je od
leta 1977, ko so bila sprejeta skupna pravila o DDV, spremenil, pri
čemer je pogostejša uporaba kuponov le ena od številnih sprememb, zaradi
katerih se je preoblikoval način poslovanja, to pa je povezano z
zapletenostjo, ki je takrat nihče ni predvidel.
Sodišče
Evropske unije je bilo večkrat pozvano, naj pojasni, kako je treba
uporabljati direktive o DDV v takšnih okoliščinah. Kar zadeva kupone, so
bile s tem postopkom sicer zagotovljene nekatere usmeritve, vendar so nekatere
druge težave ostale nerešene. Cilj tega predloga je obravnavati ta vprašanja na
podlagi pojasnitve in uskladitve pravil iz zakonodaje EU o obračunavanju
DDV pri kuponih.
Splošno
ozadje
Cilj tega zakonodajnega
predloga je večja jasnost. To mora vključevati tudi davčne
posledice uporabe različnih vrst kuponov, kadar se ti izdajo,
distribuirajo ali unovčijo v eni sami državi članici ali pri poslih,
ki zajemajo več kot eno državo članico.
Kaj je
kupon?
V pravilih o DDV kupon pomeni instrument, ki
imetniku zagotavlja pravico do blaga ali storitev ali do popusta ali rabata v
zvezi z dobavo blaga ali opravljanjem storitev. Izdajatelj prevzame obveznost,
da bo dobavil blago ali opravil storitev, zagotovil popust ali plačal
rabat.
Kupon je lahko v elektronski ali fizični
obliki in ima običajno osnovni komercialni ali promocijski cilj, na primer
spodbujanje dobave določenega blaga ali opravljanja storitev ali
pospešitev plačila za določeno blago ali storitve. To pomeni, da je
kupon namenjen razvoju trga za blago ali storitve, zagotavljanju zvestobe
potrošnikov ali omogočanju plačilnega postopka. Na podlagi teh ciljev
je lažje razlikovati kupone od instrumentov, kot so potovalni čeki,
katerih edini cilj je izvedba plačila.
Instrumenti, ki so namenjeni izključno
izvedbi plačila, niso zajeti v opredelitev kuponov za namene DDV. Za
dejanske plačilne storitve se uporabljajo druga pravila o DDV.
Na voljo je več vrst kuponov. Nekateri se
izdajo proti plačilu in so lahko obdavčeni ob prodaji ali ob
unovčenju, odvisno od pristopa, ki se uporablja v posamezni državi
članici. Kupon se lahko izda tudi brezplačno, kar pomeni, da je
njegov imetnik upravičen do blaga ali storitev brez dodatnih stroškov. Takšna
dobava se lahko obravnava kot poslovno darilo. Brezplačen kupon za popust,
s katerim je imetnik upravičen do popusta pri poznejši transakciji, se
lahko obravnava kot zgolj obveznost znižanja cene.
Pravica do popusta pri vseh nakupih,
opravljenih v določenem obdobju, v tem dokumentu ni obravnavana kot kupon,
tudi če je odobrena na podlagi plačila, saj ta pravica ni odvisna od
nakupne transakcije. Odprta narava takšne pravice (čeprav je časovno
omejena) se precej razlikuje od narave kupona za popust, ki se lahko uporabi le
enkrat in je vezan na posamezno dobavo. Vendar to ne pomeni, da takšna storitev
ni obdavčena.
Katera
vprašanja o sedanjem obračunavanju DDV pri kuponih je treba obravnavati?
Osnovno vprašanje je, kdaj bi morale biti
obdavčene transakcije v zvezi s kuponom. Ker ni skupnih pravil, prakse v
državah članicah niso usklajene. V nekaterih državah so najpogostejše
vrste kuponov obdavčene ob izdaji, v drugih državah pa ob njihovem
unovčenju. To povzroča negotovost za podjetja, zlasti za tista, ki
želijo izkoristiti možnosti enotnega trga. Praktične posledice
različne obdavčitve pri izdaji kupona v eni državi članici in
njegovi uporabi v drugi državi članici sta dvojno obdavčenje in
neobdavčitev.
Pojasniti je treba razmejitev med kuponi
(pravila o DDV v zvezi z njimi so obravnavana v tem dokumentu) in razvojem
inovativnih plačilnih sistemov (obračunavanje DDV pri teh sistemih je
obravnavano v drugih delih direktive o DDV).
Potrošniki kupone pogosto prejmejo prek
distribucijske verige (zlasti predplačniške kupone za telekomunikacijske
storitve). Tudi pri tem so zaradi neobstoja skupnih pravil oblikovali zelo
različni pristopi, ki včasih vključujejo lokalne koncesijske
ureditve, ki ovirajo razvoj poslovnih modelov znotraj EU.
Kuponi za popust lahko vključujejo
povračilo, ki ga proizvajalec ali distributer (ki izda kupon za popust)
zagotovi trgovcu na drobno, da pokrije razliko do nižje cene, ki jo
plačajo potrošniki ob predložitvi kupona za popust. Obstoječa
pravila, kot jih razlaga Sodišče, so zapletena in jih je težko uporabljati
v praksi. Zato je nujno potreben boljši pristop.
2.           KATERE REŠITVE SO
PREDLAGANE?
Za odpravo teh težav so predvidene spremembe
direktive o DDV. Te spremembe so zajete v pet naslovov.
1.           Opredelitev kuponov za namene
DDV
Najprej je treba pojasniti, kaj pomeni kupon
za namene DDV. To je obravnavano v novem členu 30a. V direktivi o DDV
mora biti jasno določeno, kateri kuponi morajo biti obdavčeni ob
izdaji in kateri le ob unovčenju. Ob izdaji se obdavčijo „enonamenski
kuponi“, ob unovčenju pa „večnamenski kuponi“. To razlikovanje je
odvisno od tega, ali so ob izdaji na voljo podatki za obdavčitev, ali pa
se, ker končna uporaba kupona ni določena, obdavčitev lahko
izvede šele ob njegovem unovčenju. Poleg tega je treba zagotoviti, da so
instrumenti, ki se lahko zdaj uporabljajo pri poravnavi na več medsebojno
nepovezanih trgih in ki zdaj običajno niso obravnavani kot kuponi, še
naprej obravnavani na enak način.
Zaradi inovacij pri zagotavljanju
plačilnih storitev je težje razlikovati med kuponi in tradicionalnimi
plačilnimi sistemi. Člen 30a zagotavlja tudi potrebno jasnost v
zvezi z omejitvami, ki veljajo za kupone za namene DDV.
2.           Čas obdavčitve
Po opredelitvi različnih vrst kuponov so
potrebne nekatere dodatne spremembe za zagotavljanje jasnosti pravilnega obračunavanja
DDV.
Trenutna pravila o času
obračunavanja davka (v členu 65) je treba prilagoditi, da se
zagotovi obračunavanje DDV pri enonamenskih kuponih ob izdaji in
plačilu.
Da se preprečijo nejasnosti, zagotovitve
pravice na podlagi kupona in s tem povezane dobave blaga ali opravljanja
storitev ni mogoče obravnavati kot ločeni transakciji. Enonamenski
kuponi so obdavčeni ob izdaji, zato ta morebitna težava ni mogoča.
Vendar je treba pri kuponih, ki niso obdavčeni ob izdaji, ker kraja in
stopnje obdavčitve takrat še ni mogoče določiti, davek
obračunati šele ob dobavi blaga ali storitev, zagotovljenih na podlagi teh
kuponov. Za zagotovitev, da se to zgodi, in sicer ne več kot enkrat, je
predlagan nov člen 30b. Tako bo jasno, da sta izdaja kupona in s tem
povezana dobava blaga ali storitev obravnavani kot ena sama transakcija za
namene DDV.
3.           Pravila za distribucijo
Ko se v direktivi o DDV določi, da je
treba večnamenske kupone obdavčiti ob unovčenju, je treba
obravnavati nekatera vprašanja, ki so povezana z njihovo distribucijo. Preden
potrošniki prejmejo kupone, ti pogosto potujejo prek verige distributerjev.
Čeprav naj osnovna transakcija ne bi bila obdavčena pred dejansko
dobavo blaga ali storitev, je trženje večnamenskih kuponov samo po sebi
dobava obdavčljive storitve, ki ni odvisna od same dobave. Kadar
večnamenski kuponi zamenjajo lastnika v distribucijski verigi, je
davčno osnovo za zadevno storitev mogoče izračunati na podlagi
spremembe vrednosti kupona. Če distributer kupi kupon za X in ga nato proda
za višji znesek, tj. X plus Y, to povišanje Y pomeni vrednost zagotovljene
distribucijske storitve.
Ker lahko distribucijske verige za
večnamenske kupone zajemajo več držav članic, so potrebna skupna
pravila za opredelitev in izračun te distribucijske storitve. V
členu 25 je bila dodana točka (d), v kateri je pojasnjeno,
da distribucija pomeni dobavo storitve za namene direktive o DDV. Izračun
davčne osnove za to storitev je obravnavan v novem členu 74b.
Za lažji izračun davčne osnove v
posameznih fazah distribucijske verige je v členu 74a vzpostavljen in
opredeljen koncept nominalne vrednosti kot skupnega plačila, ki se
zagotovi izdajatelju večnamenskega kupona in se uporabi tudi kot
davčna osnova (plus DDV) za dobavo osnovnega blaga ali storitev.
Struktura, uporabljena v teh dveh
določbah, zagotavlja, da so vsi obdavčljivi posli, povezani z
večnamenskim kuponom, tj. zagotovitev distribucijske storitve in dobava s
tem povezanega blaga ali storitev, celovito, nevtralno in pregledno opisani ter
obdavčeni.
4.           Kuponi za popust
Težave nastanejo pri kuponih za popust, pri
katerih popust nazadnje pokrije izdajatelj kupona in ne subjekt, pri katerem je
ta kupon unovčen. Da bi se preprečile zapletene prilagoditve, se
predlaga, da se tak popust obravnava kot ločena storitev, ki jo subjekt,
pri katerem je kupon unovčen, opravi za izdajatelja kupona. Ukrepi, ki jih
je treba sprejeti v zvezi s tem, so določeni v novi točki (e)
člena 25 in v členu 74c. 
5.           Druge tehnične ali
posledične spremembe
Potrebne bodo nekatere dodatne tehnične
spremembe direktive o DDV, da se zagotovi ustrezno delovanje teh rešitev,
zlasti v zvezi s pravico do odbitka (člen 169), davčnim
zavezancem (člen 193) in drugimi obveznostmi (člen 272). Za
pravilno obravnavo večnamenskih kuponov so potrebne tehnične
spremembe člena 28, za pravilno obravnavo enonamenskih kuponov pa
tehnične spremembe člena 65.
3.           TEHNIČNA RAZLAGA
GLAVNIH ELEMENTOV PREDLOGA
Opredelitev kuponov
in različna merila, ki se uporabljajo, vključno s časom
obdavčitve (člen 30a(1) in (2) in člen 30b)
Pravila o času obračunavanja DDV
morajo biti jasna in dosledna. Če ob prvotni izdaji kupona niso na voljo
podatki, potrebni za sprejetje pravilne odločitve o obdavčitvi, je
mogoče davek plačati le ob unovčenju kupona. Ker direktiva o DDV
v zvezi s tem ne vsebuje nobenih navodil, ni soglasja o tem, kateri kuponi bi
morali biti obdavčeni ob izdaji in kateri ob unovčenju. Zato nekatere
države članice določeno vrsto kuponov (na primer predplačano
dobroimetje za telefon[3])
obravnavajo kot predplačilo, ki je obdavčeno vnaprej, medtem ko druge
države članice enake kupone obdavčijo ob morebitni dobavi[4]. Če je kupon izdan na
podlagi predplačila in plačan ob vnovčitvi, bo davčna
obveznost nastala pri obeh. To je zakonito z vidika obeh držav, vendar pa povzroči
dvojno obdavčenje. V nasprotnem primeru se DDV ne bi obračunal v
nobeni državi članici, kar bi pomenilo neobdavčitev.
Dvojno obdavčenje, ki izhaja iz
različne obdavčitve, bi lahko oviralo in tudi dejansko ovira
trgovinske dogovore, pri katerih se poskušajo izkoristiti možnosti enotnega
trga. Nasprotno se lahko nenamerna neobdavčitev zaradi različne
obdavčitve izkorišča za zlorabe. 
Za odpravo te težave so v predlogu najprej
opredeljeni kuponi in njihove glavne kategorije, pri čemer se zlasti
razlikuje med enonamenskimi in večnamenskimi kuponi.
Imetniki enonamenskih kuponov imajo pravico,
da prejmejo določeno blago ali storitve, kadar so stopnja obdavčenja
(zlasti stopnja DDV), identiteta dobavitelja in država članica, v kateri
se opravi osnovna dobava blaga ali storitev, natančno opredeljeni že ob
izdaji. DDV se obračuna ob prodaji kupona. Enonamenski kupon se na primer
uporabi, kadar ponudnik storitve prodaja kupone (neposredno ali prek
posrednika), ki se lahko unovčijo za določeno storitev (npr. telekomunikacijsko),
dobavljeno v določeni državi članici.
Imetniki večnamenskih kuponov imajo
pravico, da prejmejo blago ali storitve, kadar ni dovolj podatkov o tem blagu
ali storitvah ali državi članici, v kateri bodo to blago ali storitve
dobavljene in obdavčene, da bi bilo mogoče DDV določiti ob
izdaji kupona. Ti kuponi se na primer uporabijo, kadar želi mednarodna hotelska
veriga spodbujati svoje storitve s kuponi, ki jih je mogoče unovčiti
za namestitev v njenih objektih v kateri koli državi članici. Ti kuponi se
lahko uporabijo tudi, kadar se lahko predplačano dobroimetje uporabi za
plačilo telekomunikacijskih storitev (splošna stopnja DDV) ali javnega
prevoza (za katerega se lahko uporablja nižja stopnja).
Razlikovanje med kuponi in plačilnimi
instrumenti (člen 30a(2))
Glede na različno obračunavanje DDV
je treba zaradi zagotavljanja nevtralnosti jasno razlikovati med kuponi in
splošnejšimi načini plačila, pri čemer se upošteva njihova
zadevna posebna narava. Kadar ima sama metoda plačila nekatere značilnosti
kuponov (npr. kartica s shranjeno vrednostjo ali predplačano dobroimetje,
shranjeno na mobilnem telefonu ali zagotovljeno zanj), bi bilo treba
natančno pregledati samo naravo teh poslov. Unovčenje kupona za blago
ali storitve ni plačilo, ampak uveljavljanje pravice po opravljenem
plačilu, ki je bilo izvedeno ob izdaji kupona ali ob zamenjavi njegovega
lastnika. Kadar se na drugi strani kartica s shranjeno vrednostjo ali
predplačano dobroimetje uporabi za poravnavo stroškov blaga ali storitev,
njen imetnik postane upravičen do tega blaga in storitev šele ob
plačilu. Načeloma se to bistveno razlikuje od uveljavljanja
pridobljene pravice s strani imetnika kupona.
Kuponi se morajo vedno uporabiti za dobavo
blaga ali storitev in se pogosto izdajo za spodbujanje prodaje pri
določenem dobavitelju ali skupini dobaviteljev ali za omogočanje
nakupov. Te značilnosti skupaj s pravico do prejetja blaga ali storitev
(ki ustreza obveznosti dobave tega blaga ali storitev) prispevajo k lažjemu
razlikovanju kuponov od splošnejših plačilnih instrumentov (ki ne
zagotavljajo takšnih posebnih pravic).
Zaradi povečevanja števila mobilnih naprav
je še toliko bolj pomembno jasno razlikovanje med predplačanim
dobroimetjem (ki je vrsta kupona) in splošnejšimi storitvami mobilnega plačevanja,
ki bodo verjetno spodbudile predplačniški sistem zaračunavanja za
tako dobroimetje. Sistemi za mobilno plačevanje potrošnikom običajno
omogočajo, da mobilne telefone poleg telekomunikacijskih storitev
uporabljajo tudi za plačevanje vse večjega obsega blaga in storitev
(celo za denarna nakazila). Če je sistem namenjen omogočanju
plačila za obsežen ali odprt seznam postavk, ki lahko vključuje
vsebine (glasbene datoteke, igre, zemljevide, podatke itd.) ali druge storitve
(parkiranje itd.) ali blago (na primer iz prodajnih avtomatov), ga je težko
obravnavati kot kupon. Razlikovanje med večnamenskimi kuponi (ki imetniku
omogočajo dostop do telekomunikacijskih storitev in drugih določenih
storitev ali blaga) in plačilno storitvijo (katere namen je omogočiti
porabo predplačanega dobroimetja za nakup blaga ali storitev, med drugim
zlasti od tretjih ponudnikov) temelji na tem, ali ima potrošnik pravico, da
prejme blago ali storitve.
Zato je treba instrumente, ki imajo lahko
nekatere značilnosti kuponov, uporabljajo pa se zlasti kot način
plačila, izključiti iz opredelitve kuponov. To je cilj
člena 30a(2).
Kuponi v distribucijski verigi
(člen 25(d) ter člena 74a in 74b)
Kupone je mogoče razdeliti na
različne načine (na primer prek časopisov, posrednikov, kot
priloga izdelkom v trgovinah itd.). 
Ker so lahko enonamenski kuponi obdavčeni
ob izdaji, je njihova distribucija razmeroma preprosta. Distribucija
večnamenskih kuponov prek posrednikov v prodajni verigi pa na drugi strani
morda ni tako preprosta.
Na voljo je veliko modelov, pri čemer se
pri enem od njih cena, po kateri izdajatelj (I) proda večnamenski kupon na
začetku verige, zaradi distribucijske marže ali pribitkov razlikuje od
cene, ki jo plača potrošnik na koncu verige. Potrošnik, ki kupi
večnamenski kupon na koncu verige, plača ceno, ki je višja od
plačila, ki ga prejme izdajatelj kupona na začetku verige. Če se
marža (ali pribitek) ne upošteva ustrezno, se lahko (izstopni) DDV, ki ga
plača izdajatelj, razlikuje od (vstopnega) DDV, ki ga plača potrošnik,
ki je lahko davčni zavezanec, upravičen do odbitka, pri čemer
mora biti to navedeno na računu.
Takšne ureditve so pogoste pri distribuciji
predplačniških kuponov za telekomunikacijske storitve.
Da se ta težava odpravi, je predlagana uvedba
koncepta nominalne vrednosti in konstantne vrednosti, ki jo določi
izdajatelj večnamenskega kupona na začetku, ter obravnava morebitne
pozitivne razlike med to nominalno vrednostjo in ceno, ki jo plača
distributer večnamenskega kupona za opravljeno distribucijsko storitev.
Distributer (D1) opravi (obdavčeno) distribucijsko storitev za
izdajatelja (I). Nadaljnji distributerji (D2) opravijo podobno
distribucijsko storitev za prejšnjega distributerja (od katerega so kupili
večnamenski kupon).
To je mogoče prikazati na naslednji
način:
V tem primeru podjetje I (dobavitelj
telekomunikacijskih storitev) distributerju (D1) proda večnamenski
kupon z nominalno vrednostjo 100 EUR. D1 plača izdajatelju
80 EUR. Razlika med nominalno vrednostjo in plačano ceno je
20 EUR. Ta znesek se šteje kot plačilo (vključno z DDV) za
distribucijsko storitev, ki jo distributer opravi za dobavitelja
telekomunikacijskih storitev.
D1 izdajatelju I izda račun, na
katerem je naveden strošek distribucijske storitve in ustrezen DDV. Ob
predvidevanju, da se uporablja 25-odstotna stopnja DDV, distribucijska storitev
stane 16 EUR, DDV pa znaša 4 EUR.
D1 nato proda večnamenski kupon
nadaljnjemu distributerju, tj. D2, za 90 EUR. V tem primeru se obravnava,
da je D2 opravil distribucijsko storitev za dobavitelja D1, pri čemer D2
izda račun, na katerem je navedena razlika med nominalno vrednostjo
(100 EUR) in plačanim zneskom (90 EUR). To pomeni 8 EUR za
storitev in 2 EUR za DDV.
D2 nato proda kupon končnemu kupcu (C) za
100 EUR. Kupec C porabi kupon (predplačano dobroimetje) za nakup
telekomunikacijskih ali drugih storitev od izdajatelja I. Če je kupon
namenjen za poslovno rabo, izdajatelj I kupcu C (davčnemu
zavezancu) izda račun za 100 EUR, vključno z DDV.
Račun z obračunanim DDV se ne izda v
nobeni fazi prodaje večnamenskih kuponov v distribucijski verigi.
Kar zadeva podjetje I, dobavitelja
telekomunikacijskih storitev in izdajatelja večnamenskega kupona, bo
podjetje zagotovilo storitve v vrednosti 80 EUR z izstopnim DDV v višini
20 EUR (za namene ponazoritve je vedno predviden 25-odstotni DDV).
Podjetje I bo imelo pri posredovanju večnamenskega kupona
končnemu kupcu distribucijske stroške v višini 16 EUR (plus vstopni
DDV v višini 4 EUR).
Nevtralnost
brezplačnih kuponov za popust (člen 25(e) in člen 74c)
Brezplačni kupon za popust imetniku
zagotavlja pravico do popusta ob unovčenju kupona za dobavo
določenega blaga ali storitev. Če je kupon unovčen pri njegovem
izdajatelju, se davčna osnova za to dobavo zniža za znesek popusta (zmanjšan
za vključen DDV). Tako kupec za izdelek v vrednosti 100 EUR
plača le 95 EUR, če pri tem unovči kupon za popust v
vrednosti 5 EUR.
V
praksi si blago, za katerega je izdan kupon za popust, pogosto izmenja več
davčnih zavezancev (kot so trgovci na debelo, distributerji in trgovci na
drobno), preden pride do končnega kupca. Izdajatelj kupona (na primer
proizvajalec) pogosto povrne znesek popusta subjektu, pri katerem je kupon
unovčen (na primer prodajalcu na drobno). Včasih lahko kupec celo
plača običajno ceno, nato pa mu izdajatelj naknadno povrne „denar“
(ali „rabat“). V tem primeru nastanejo težave pri določanju pravilne
davčne obravnave.
Na podlagi ustaljene sodne prakse Sodišča[5] lahko zdaj prvotni izdajatelj
kupona (trgovec na debelo ali proizvajalec) od prvotne prodajne cene blaga, za
katerega je izdan kupon, odbije povračilo, izplačano subjektu, pri
katerem je kupon unovčen. Za preprečevanje davčnih izgub
(nadaljnjim davčnim zavezancem v verigi ni treba popraviti vstopnega DDV)
se to povračilo obravnava kot plačilo tretje osebe, ki ga
proizvajalec zagotovi subjektu, pri katerem je bil kupon unovčen, pri
čemer je treba ta znesek (razen vključenega DDV) dodati davčni
osnovi na računu, ki ga subjekt, pri katerem je kupon unovčen, izda
kupcu. V zgornjem primeru torej subjekt, pri katerem je kupon unovčen,
kupcu izda račun za 100 EUR (vključno z DDV), čeprav kupec
plača le 95 EUR.
Težave kljub temu nastanejo, če je treba
te prilagoditve izvesti v distribucijski verigi (to je zapleten postopek, pri
čemer se podjetja srečujejo z neskladnostmi pri obračunavanju
DDV in pravilih glede dokumentacije) ali če se kupon ne unovči v
državi članici, v kateri je bil izdan. Konflikta med pravico kupca do
odbitka (kadar davčni zavezanec kupon uporabi za nakup blaga ali storitev,
ki jih nato uporablja pri svoji gospodarski dejavnosti) in pravico proizvajalca
do znižanja davčne osnove ni mogoče odpraviti na preprost način.
Poleg tega sodna praksa ne obravnava rezultata, kadar izdajatelj kupona ni vir
povračila.
Zato je predlagana ustrezna sprememba sedanjega
stanja. Namesto da se povračilo šteje kot plačilo tretje osebe, se od
zdaj naprej šteje kot plačilo (vključno z DDV) za opravljeno storitev
unovčenja. Namesto znižanja davčne osnove za prvo prodajo
proizvajalec (ki izda kupon) odbije vstopni DDV za storitev unovčenja, ki
jo opravi subjekt, pri katerem je kupon unovčen.
Kadar se brezplačen kupon za popust
unovči za plačilo dostave blaga ali opravljanja storitev, se
plačana cena vseeno zniža za njeno nominalno vrednost, zaradi česar
se zniža davčna osnova za dobavo. Ta davčna osnova (skupaj z DDV) je
cena, ki jo dejansko plača kupec. V zgornjem primeru to pomeni, da
subjekt, pri katerem je kupon unovčen, izda račun za 95 EUR
(vključno z DDV). Kupec nikoli ne sme odbiti višjega DDV, kot je ustrezno,
s čimer se ponovno zagotovi nevtralnost.
To je mogoče prikazati na naslednji
način:
Podjetje M, tj. proizvajalec, proda blago
prodajalcu na debelo W1 za 70 EUR. W1 nato to blago proda W2 za
80 EUR, W2 pa nato to blago proda prodajalcu na drobno R za
90 EUR (vsi zneski vključujejo DDV).
R nazadnje to blago proda končnemu kupcu
C za 100 EUR.
Medtem proizvajalec M za spodbujanje
prodaje v časopisih objavi brezplačne kupone za popust v višini
5 EUR, pri čemer kupec C enega od teh kuponov unovči ob
nakupu. Prodajalec na drobno R nato ta kupon sprejme kot delno
plačilo, nato pa od proizvajalca M zahteva vračilo. 
Zdaj lahko proizvajalec M na podlagi tega
povračila zniža davčno osnovo za dobavo prodajalcu na debelo W1.
Vendar se zdi izvedba takšne prilagoditve v distribucijski verigi
nepraktična, zato je Sodišče predlagalo, da se teh 5 EUR
obravnava kot plačilo tretje osebe. Vendar pa ta rešitev ni popolna in
povzroča davčne izgube, če je kupec C davčni zavezanec
(ki ima pravico do odbitka vstopnega davka) ali če dobavna veriga zajema
več kot eno državo članico (s pridobitvijo znotraj EU po ničelni
stopnji).
Za odpravo te težave predlagana
točka (e) člena 25 določa, da se teh 5 EUR
obravnava kot plačilo za storitev unovčenja, za katero prodajalec na
drobno R izda račun proizvajalcu M (pri čemer je v teh
5 EUR vključen DDV). Proizvajalec M ne prilagaja več
davčne osnove prvotne dobave, kupec C, ki dejansko plača
95 EUR, pa prejme račun za ta znesek (vsi zneski vključujejo
DDV).

Posvetovanje z zainteresiranimi stranmi

Vprašanje obračunavanja DDV pri kuponih
je bilo obravnavano na seminarjih programa Fiscalis leta 2002 in 2006, na
katerih so sodelovali predstavniki davčnih organov držav članic. Nato
je bilo leta 2006 izvedeno javno posvetovanje, katerega rezultati so
objavljeni na spletni strani:
http://ec.europa.eu/taxation_customs/common/consultations/tax/article_2992_en.htm.
Večina udeležencev je ugotovila, da so
težave povezane zlasti z različnimi načini uporabe pravil o DDV v
posameznih državah članicah, zaradi česar nastajajo zlasti težave pri
poslovanju znotraj EU. Zagotoviti je treba usklajeno razlago sedanjih pravil,
pri čemer bo po mnenju udeležencev za to verjetno treba spremeniti
primarno zakonodajo. Pravna opredelitev kuponov za namene DDV je na splošno
obravnavana kot bistvena.
Kuponov zaradi njihove vse večje
raznovrstnosti ni vedno mogoče jasno ali dosledno ločiti od
običajnih plačilnih sredstev. Zato je bilo na splošno ugotovljeno, da
je treba posebno pozornost nameniti nevtralni obravnavi sistemov, namenjenih
enaki uporabi.

Ocena učinka

Nastale težave, ki se poskušajo odpraviti s to
pobudo, so povezane s pomanjkljivo zakonodajo, ki se ni prilagajala nedavnemu
gospodarskemu razvoju.
Predlogu je priložena ocena učinka. V
njej je bilo ugotovljeno, da je edini realen način za odpravo ugotovljenih
pomanjkljivosti posodobitev direktive o DDV, in sicer z vključitvijo novih
določb, ki obravnavajo kupone.
Obravnavani sta bili še dve možnosti:
neukrepanje in pristop s sprejetjem pravno nezavezujočih aktov. V primeru
neukrepanja bi morale države članice same reševati nastale težave. Države
članice bi lahko uvedle začasne rešitve ali prosile za nasvet Sodišče.
Primer tega bi bila izdaja smernic. Vendar se z nobeno od teh možnosti ne bi
zagotovila pravna varnost ali pravni akt, s katerim bi se spremenila veljavna
pravila o DDV. Ugotovljene pomanjkljivosti, zlasti dejstvo, da direktiva o DDV
ne vsebuje nobenih navodil, s katerimi bi se zagotovila dosledna obravnava v
državah članicah, so zlasti problematične na področju davkov,
kjer je pravna varnost posebno pomembna.
Oceni učinka je priložena študija družbe
Deloitte. Zajema ekonomsko utemeljitev tega zakonodajnega predloga, zlasti dejanske
in možne posledice neusklajene obdavčitve v državah članicah.
Potrjuje tudi, da so kuponi za predplačniške telekomunikacijske storitve
najpomembnejša kategorija kuponov in da so razlike pri njihovi davčni
obravnavi največje. To lahko privede do shem izogibanja plačilu
davka, izkrivljanja konkurence ali pa celo povzroči, da bi zaradi
davčne negotovosti gospodarsko izkoriščanje kuponov postalo
nezanimivo.

Pravni elementi predloga

Predlog zajema več sprememb direktive o
DDV, katerih cilja sta jasna opredelitev različnih vrst kuponov in
uskladitev obračunavanja DDV pri teh kuponih. Predlog temelji na
členu 113 Pogodbe o delovanju Evropske unije (PDEU).
Načelo subsidiarnosti
Predlagane spremembe so potrebne za pojasnitev
in uskladitev pravil v zvezi z obračunavanjem DDV pri kuponih. Države
članice tega cilja ne morejo ustrezno doseči.
Zadevna pravila o DDV so določena v
direktivi o DDV. Ta pravila je mogoče spremeniti le v okviru zakonodajnega
postopka EU.
Poleg tega samo z ukrepi držav članic ne
bi bilo mogoče doseči cilja enotne uporabe DDV, ker je ta pravila
mogoče razlagati na različne načine. Veljavna zakonodaja ni
jasna, pri čemer je različna uporaba v državah članicah glavni
razlog za nastanek težav. Za pojasnitev obračunavanja DDV pri
obdavčljivem blagu in storitvah, zagotovljenih ob predložitvi kuponov, je
treba spremeniti direktivo o DDV.
Področje uporabe predloga je omejeno na
to, kar je mogoče doseči le z zakonodajo EU. Predlog je zato skladen
z načelom subsidiarnosti.
Načelo sorazmernosti
Zaradi ugotovljenih težav so potrebne
spremembe Direktive 2006/112/ES za zagotovitev rešitev, s katerimi bo
mogoče doseči zadevne cilje. Te rešitve bodo prispevale k doseganju
davčne nevtralnosti, zmanjšanju stroškov za skladnost in odpravi tveganja
dvojnega obdavčenja, da bodo gospodarski subjekti lahko učinkovitejše
razporedili sredstva. Z jasnimi pravili o vzpostavitvi enakih konkurenčnih
pogojev se zmanjšujejo možnosti za morebitno izogibanje plačilu davka in
zagotavlja se pravna varnost za davkoplačevalce in davčne uprave.
Predlog je zato v skladu z načelom
sorazmernosti.
Poenostavitev
Predlog predvideva poenostavitev z
razvrstitvijo in jasno opredelitvijo različnih vrst kuponov, uskladitvijo
obračunavanja DDV pri posameznih vrstah kuponov in povečanjem nevtralnosti
pri kuponih za popust.
Izbira instrumentov
Predlagani instrument je direktiva. Nobeno
drugo sredstvo ne bi bilo ustrezno, ker obračunavanje DDV pri kuponih
zadeva več členov direktive o DDV. Navedene cilje je torej
mogoče doseči le z direktivo o spremembi.
Korelacijska tabela
Države članice morajo Komisiji predložiti
besedilo nacionalnih določb, s katerimi so prenesle Direktivo, in enega
ali več dokumentov, v katerih je pojasnjeno razmerje med sestavnimi deli
te direktive in ustreznimi deli nacionalnih instrumentov za prenos. Zahtevanje
takšnih dokumentov je utemeljeno in sorazmerno glede na to direktivo ter bo
omogočilo seznanjenost davkoplačevalcev z njihovimi pravicami in
obveznostmi pri transakcijah, ki vključujejo kupone, zlasti pri poslovanju
znotraj EU.
4.           PRORAČUNSKE POSLEDICE 
Predlog ne vpliva na proračun Evropske
unije.
5.           PODROBNA OBRAZLOŽITEV
PREDLOGA 
Člen 25
Točka (d)
Kadar večnamenski kuponi zamenjajo
lastnike v distribucijski verigi, mora biti obračunavanje DDV pri vsaki
marži ali proviziji, ki jo plača ali prejme distributer, jasno in
dosledno. V zvezi s tem je treba posebej določiti, da to pomeni
obdavčljivo opravljanje storitev.
Točka (e)
Cilj točke (e) je zagotoviti, da se
brezplačna izdaja kupona, ki imetniku zagotavlja pravico do popusta ali
rabata in je unovčen pri davčnem zavezancu, ki ni izdajatelj kupona
in ki dobi povrnjene stroške od izdajatelja, obravnava kot storitev, ki jo
subjekt, pri katerem je kupon unovčen, opravi za izdajatelja. S tem se bo
zagotovilo, da davčna osnova skupaj z DDV na računu, ki ga izda
subjekt, pri katerem je kupon unovčen, ustreza znesku, ki ga dejansko
plača kupec/davčni zavezanec.
Člen 28
Ta člen je
spremenjen, da se prepreči čezmerna upravna obremenitev v
transakcijski verigi, ki vključuje večnamenske kupone.
Večnamenski
kuponi niso obdavčeni ob zamenjavi imetnika, ampak šele ob unovčenju.
Če to ne bo pojasnjeno, obstaja tveganje, da se bo ob unovčenju
kupona in znani stopnji DDV morda zdelo, da je potrebna ustrezna prilagoditev v
vseh predhodnih fazah distribucijske verige (po stopnji, ki se uporablja za
unovčeno blago ali storitve).
Takšna pozna
prilagoditev DDV za nazaj bi bila pretirano zapletena in bi odvračala od
poslovanja, hkrati pa ne bi ustvarila nobenih novih davčnih prihodkov (pri
čemer se predvideva, da se vstopni DDV izterja v vseh posameznih fazah).
Da se to prepreči, se DDV ne sme obračunati ob dobavi kupona v
distribucijski verigi, ampak le ob končni transakciji ob unovčenju. 
To določbo je
treba razlagati skupaj z določbo člena 25, v skladu s katero je
marža za distribucijo večnamenskih kuponov obdavčena ločeno kot
neodvisna storitev. Zaradi teh dveh določb so osnovno blago in storitve,
do katerih je upravičen imetnik večnamenskega kupona, obdavčene
ob unovčenju kupona, tj. na pravem kraju in ob pravem času, medtem ko
je marža distributerja obdavčena kot storitev ob vsaki dobavi, tj.
vsakič, ko večnamenski kupon zamenja imetnika.
Člen 30a
Kot je pojasnjeno zgoraj, so v tem členu
opredeljeni kuponi in določene omejitve njihove funkcionalnosti, da bi
lahko razlikovali med kuponi in splošnejšimi plačilnimi sredstvi. Razlika
med enonamenskimi in večnamenskimi kuponi je v tem, ali je na voljo dovolj
podatkov, da se lahko davek obračuna ob izdaji kupona oziroma ali je treba
počakati do dobave blaga ali storitev. Pri enonamenskih kuponih je treba
poznati identiteto udeleženca, ki prevzame obveznost dobave na podlagi kupona.
Kuponi, ki niso izdani proti plačilu,
imajo posebne posledice za DDV, ki so obravnavane ločeno.
Člen 30b
Kadar ima imetnik na podlagi kupona pravico do
dobave blaga ali storitev, sta v skladu s tem členom zagotovitev te
pravice in poznejša dobava blaga ali storitev povezani ter se obravnavata kot
ena transakcija.
Ker je davčna obravnava te enotne
transakcije enaka, kot če blago ali storitve ne bi bile zagotovljene na
podlagi kupona, je treba kraj dobave in veljavno stopnjo določiti na
podlagi dobavljenega blaga ali storitev. Poleg tega ta člen določa,
da se davek za večnamenske kupone odbije ob unovčenju. Enonamenski
kuponi so obdavčeni ob prodaji (glej člen 65).
Da se preprečijo nejasnosti, je treba
tudi zagotoviti, da uporaba kupona pri transakciji, ki je zajeta v posebno
shemo za potovalne agente, ni v nasprotju s pravili te sheme.
Člen 65
V odstavku, ki je
dodan temu členu, je obravnavana obveznost obračuna davka pri
enonamenskih kuponih. Podobno kot pri predplačilu se tudi v tem primeru
DDV obračuna ob prejetju plačila in za prejeti znesek.
Člen 66
Ta člen je
spremenjen, da države članice pri enonamenskih kuponih ne bi odstopale od
člena 65. V nasprotnem primeru bi bila lahko obveznost obračuna
davka pri enonamenskih kuponih v posameznih državah članicah še vedno
različna, kar bi lahko povzročilo dvojno obdavčenje ali
neobdavčitev.
Člen 74a
V tem členu
je obravnavana davčna osnova za dobavo na podlagi večnamenskih
kuponov, vključno z delnim unovčenjem večnamenskega kupona.
Poleg tega je v tem členu uveden koncept „nominalne vrednosti“, ki je
bistven za ureditev obdavčenja, zlasti pri poslih znotraj EU, ker
zagotavlja, da se vrednost večnamenskega kupona ne spreminja od
začetka do konca distribucijske verige.
Nominalna vrednost je opredeljena (v
členu 74a(2)) kot vse, kar je izdajatelj kupona prejel ali bo prejel
na podlagi kupona. S tem se zagotovi, da se upošteva vrednost distribucijske
storitve, ki jo zagotovi distributer (glavni distributer ali trgovski
posrednik) večnamenskega kupona v prodajni verigi. Maržo, ki jo zasluži
distributer, je treba obravnavati kot plačilo (vključno z zneskom
DDV) za obdavčeno zagotovitev distribucijske storitve (glej
člen 25).
Nominalna vrednost
večnamenskega kupona je znesek, ki vključuje DDV. Znesek
vračunanega DDV bo znan šele ob unovčenju kupona, ko je na podlagi
stopnje DDV, ki se uporablja za blago in storitve, zagotovljene na podlagi unovčenega
kupona, mogoče razdeliti nominalno vrednost na znesek DDV in davčno
osnovo.
Če kupec plača znesek, ki je višji
od nominalne vrednosti, to pomeni, da je distributer zaračunal maržo, pri
čemer bi moral biti kupcu izdan ločen račun za to razliko (ki
seveda ne more biti navedena na računu za to dobavo). Kadar kupec
plača znesek, ki je nižji od nominalne vrednosti, to pomeni, da je imel
distributer izgubo, pri čemer pa plačilo, ki ga prejme izdajatelj, v
vsakem primeru ostane enako.
Člen 74b
Ta člen določa izračun marže,
ki jo prejme distributer za dobavo na podlagi večnamenskega kupona. V tem
smislu je davčna osnova za zagotovljeno distribucijsko storitev preostali
znesek, izračunan kot razlika med nominalno vrednostjo večnamenskega
kupona in dejanskim zneskom, ki ga plača prevzemnik.
Skupni znesek davka za distribucijske storitve
je vedno enak, ne glede na število udeležencev v prodajni verigi. Če je
distributerjev več, se skupni znesek davka za distribucijske storitve
razdeli med posamezne distributerje (glej primer o distribuciji
večnamenskih kuponov).
Člen 74c
Ker se brezplačni kupon za popust ne
obravnava več kot plačilo tretje osebe za dobavo, je treba zagotoviti
jasnost pri ugotavljanju in določanju davčne osnove za storitev
unovčenja, ki je uvedena v točki (e) člena 25.
Člen 169
Z odstavkom, vključenim v ta člen,
je zagotovljena doslednost pri upravičenosti do odbitka davka.
Če izdajatelj večnamenskega kupona
sprejme kupon na podlagi obdavčenih transakcij, lahko v skladu s
členom 168 odbije DDV, ki ga je dolžan plačati ali ga je
plačal ob izdaji navedenega kupona. Da se zagotovijo enaki
konkurenčni pogoji, kadar se večnamenski kuponi pri transakcijah, pri
katerih je mogoč odbitek, ne unovčijo pri njihovem izdajatelju, je
treba pojasniti, da ima izdajatelj pravico do odbitka DDV, ki ga je dolžan
plačati ali ga je plačal za stroške, povezane z izdajo kupona. To
lahko vključuje stroške tiskanja ali kodiranja.
Ta določba je potrebna, kadar
večnamenski kupon ni unovčen pri njegovem izdajatelju. Naknadno povračilo,
ki ga izdajatelj kupona plača subjektu, pri katerem je kupon unovčen,
ni zajeto v področje uporabe tega člena. Če takšne določbe
ne bi bilo, izdajatelj ne bi mogel uveljavljati pravice do odbitka.
Člen 193
V odstavku, ki je vključen v ta
člen, je pojasnjeno, da obdavčljivo dobavo blaga ali storitev vedno
zagotovi subjekt, pri katerem je kupon unovčen, zato je ta subjekt tudi
davčni zavezanec za plačilo DDV. To je pomembno, kadar kupon ni
unovčen pri njegovem izdajatelju. Le subjekt, pri katerem je kupon
unovčen, ima podatke o tem, kaj je bilo dobavljeno ter kje in kdaj je bila
dobava izvedena.
Člen 272
Cilj sprememb tega člena je zagotoviti,
da informacije o čezmejnem opravljanju storitev, vključno s
storitvami, povezanimi s kuponi, prejmejo vse države članice, v katerih je
treba plačati davek, da se zagotovi, da se DDV na njihovem ozemlju
pravilno odmeri in pobere. Zlasti se morajo obveznosti opredelitve davčnih
zavezancev za namene DDV in priprave rekapitulacijskih poročil dosledno
uporabljati v vseh državah članicah.
2012/0102 (CNS)
Predlog
DIREKTIVA SVETA
o spremembi Direktive 2006/112/ES o
skupnem sistemu davka na dodano vrednost glede obravnave kuponov
SVET EVROPSKE UNIJE JE –
ob upoštevanju Pogodbe o delovanju Evropske
unije in zlasti člena 113 Pogodbe,
ob upoštevanju predloga
Evropske komisije,
po posredovanju osnutka zakonodajnega akta
nacionalnim parlamentom,
ob upoštevanju mnenja Evropskega parlamenta[6], 
ob upoštevanju mnenja Evropskega
ekonomsko-socialnega odbora[7],

v skladu s posebnim zakonodajnim postopkom,
ob upoštevanju naslednjega:
(1)       Direktiva
Sveta 2006/112/ES z dne 28. novembra 2006 o skupnem sistemu
davka na dodano vrednost[8]
določa pravila o času in kraju dobave blaga in opravljanja storitev,
davčno osnovo, obveznost obračuna davka na dodano vrednost (DDV) in
pravico do odbitka. Vendar navedena pravila niso dovolj jasna ali celovita, da
bi zagotavljala dosledno davčno obravnavo transakcij, ki vključujejo
kupone, kar ima neželene posledice za ustrezno delovanje notranjega trga. 
(2)       Za zagotovitev zanesljive in
enotne obravnave ter preprečevanje nedoslednosti, izkrivljanja konkurence,
dvojnega obdavčenja ali neobdavčitve ter zmanjšanje tveganja za
izogibanje davkom je treba sprejeti posebna pravila za obračunavanje DDV
pri kuponih.
(3)       Za jasno opredelitev kuponov
za namene DDV in razlikovanje kuponov od plačilnih instrumentov je treba
opredeliti kupone, ki so lahko v fizični ali elektronski obliki, ter
prepoznati njihove bistvene značilnosti, zlasti vrsto upravičenosti,
povezane s kuponom, in obveznosti, ki jih prevzame izdajatelj kupona. 
(4)       Obračunavanje DDV pri
transakcijah, povezanih s kuponi, je odvisno od posebnih značilnosti
kupona. Zato je treba razlikovati med različnimi vrstami kuponov in te
razlike opredeliti v zakonodaji Unije.
(5)       Pravica do prejema blaga,
storitev ali popusta je odvisna od vrste kupona. Ta pravica se lahko prenese z
ene osebe na drugo pred dejanskim unovčenjem kupona. Da se prepreči
tveganje dvojnega obdavčenja, kadar je treba obdavčiti storitev, ki
jo takšna pravica predstavlja, je treba določiti, da je treba dodelitev te
pravice in unovčenje kupona za blago ali storitve obravnavati kot eno
transakcijo.
(6)       Dobava blaga ali opravljanje
storitev lahko vključuje neposredno plačilo ali pa je povezano s kuponom.
Za zagotovitev nevtralnosti pri obravnavi teh transakcij je treba davek, ki ga
je treba plačati pri enotni transakciji, določiti glede na dobavljeno
blago ali opravljene storitve v zameno za kupon.
(7)       Maržna ureditev za potovalne
agente določa obdavčenje v državi članici, v kateri ima
potovalni agent sedež. Da se prepreči spreminjanje kraja obdavčitve,
je treba določiti, da so blago ali storitve, opravljene z uporabo kupona,
še naprej zajete v to ureditev.
(8)       Distribucija kuponov se
pogosto izvaja prek agenta ali v okviru distribucijske verige na podlagi nakupa
in naknadne ponovne prodaje. Za ohranitev nevtralnosti je bistveno, da znesek
DDV, ki ga je treba plačati za dobavljeno blago ali opravljene storitve ob
predložitvi kupona, ostane nespremenjen. Da bi se to zagotovilo, je treba
vrednost večnamenskih kuponov določiti ob njihovi izdaji.
(9)       Če kupone distribuira
davčni zavezanec, ki deluje v svojem imenu, vendar za račun druge
osebe, se šteje, da je kupone prejel in dobavil sam. Če distribucija vključuje
večnamenske kupone, ki so obdavčeni šele ob njihovem unovčenju,
bi bila potrebna prilagoditev v vseh fazah distribucijske verige, pri
čemer bi bilo davčnih prihodkov malo ali pa jih sploh ne bi bilo. Da
se preprečijo čezmerne upravne obremenitve, davčni zavezanec, ki
distribuira takšne kupone, ne sme biti obravnavan kot subjekt, ki je sam prejel
in dobavil kupon. 
(10)     Pojasniti je treba davčno
obravnavo transakcij, povezanih z distribucijo večnamenskih kuponov. Kadar
se pri nakupu takšnih kuponov plača znesek, ki je nižji od njihove
vrednosti, pri čemer se nato ti kuponi ponovno prodajo po višji ceni, mora
biti distribucijska storitev obdavčena na podlagi marže, ki jo zasluži
davčni zavezanec.
(11)     Kuponi lahko vključujejo
čezmejno dobavo blaga ali opravljanje storitev. Različna obveznost
obračuna davka v državah članicah bi lahko povzročila dvojno
obdavčenje ali neobdavčitev. Da se to prepreči, ne sme biti
dovoljeno nobeno odstopanje od pravila, v skladu s katerim se DDV obračuna
ob dobavi blaga ali storitev. 
(12)     Kadar pa je plačilo
izvršeno pred dobavo, je treba DDV plačati od prejetega zneska. Pojasniti
je treba, da to zajema tudi plačila za kupone, ki imetniku zagotavljajo
pravico do blaga ali storitev, kadar sta znana kraj in stopnja obdavčenja
(enonamenski kuponi). Pri drugih kuponih (večnamenskih kuponih) obveznost
obračuna DDV nastane šele ob njihovem unovčenju.
(13)     Nekateri kuponi omogočajo
popust ob dobavi blaga ali storitev. Ker se znižanje cene običajno
uporablja za spodbujanje blaga in storitev izdajatelja kupona, je treba
določiti, da unovčenje kupona pri dobavitelju blaga ali storitev
pomeni storitev, ki jo ta dobavitelj zagotovi izdajatelju.
(14)     Za izpolnitev načela
nevtralnosti, kadar se znižanje cene blaga in storitev odobri ob predložitvi
kupona, mora davčna osnova promocijske storitve, ki jo subjekt, pri
katerem je bil unovčen kupon, opravi za izdajatelja kupona,
vključevati povračilo subjektu, pri katerem je bil unovčen
kupon. 
(15)     Če so blago ali storitve,
zagotovljene na podlagi unovčenja kupona, obdavčene, je davčni
zavezanec upravičen do odbitka DDV za izdatke, nastale v zvezi z izdajo
kupona. Pojasniti je treba, da je mogoče ta strošek DDV odbiti tudi,
če tega blaga ali storitev ne dobavi izdajatelj kupona.
(16)     Pri izdaji, distribuciji in
unovčenju kupona lahko sodeluje več davčnih zavezancev, pri
čemer pa v primeru večnamenskih kuponov le subjekt, pri katerem je
kupon unovčen, ve, kaj je bilo dobavljeno, ter pozna čas in kraj
dobave. Za zagotovitev plačila pravilnega zneska DDV mora biti subjekt,
pri katerem je kupon unovčen, v vseh primerih odgovoren za plačilo
DDV davčnim organom za morebitno dobavljeno blago ali opravljene storitve.
(17)     Kadar distribucija ali
unovčenje kupona samega pomeni ločeno opravljeno storitev, ki ni
povezana z blagom ali storitvami, pridobljenimi ob predložitvi kupona, in je ta
storitev čezmejna, morajo biti izpolnjene obveznosti v zvezi z DDV, da se
zagotovita pravilna uporaba in pobiranje DDV, ki ga je treba plačati.
(18)     Ker države članice ne morejo
v zadostnem obsegu dosegati ciljev ukrepa, ki ga je treba sprejeti glede
poenostavitve, posodobitve in uskladitve pravil o davku na dodano vrednost, ki
se zaračunava pri kuponih, ter jih je zato mogoče lažje doseči
na ravni Unije, lahko Unija sprejme ukrepe v skladu z načelom
subsidiarnosti, kakor je določeno v členu 5 Pogodbe o Evropski
uniji. V skladu z načelom sorazmernosti iz navedenega člena ta
direktiva ne presega tistega, kar je potrebno za dosego teh ciljev.
(19)     V skladu s skupno
politično izjavo držav članic in Komisije z
dne 28. septembra 2011 o obrazložitvenih dokumentih[9] se države članice
zavezujejo, da bodo uradnemu obvestilu o ukrepih za prenos v utemeljenih
primerih priložile enega ali več dokumentov, v katerih bo pojasnjeno
razmerje med sestavnimi elementi direktive in ustreznimi deli nacionalnih
instrumentov za prenos. Zakonodajalec meni, da je posredovanje takih dokumentov
v primeru te direktive upravičeno.
(20)     Direktivo 2006/112/ES je zato
treba ustrezno spremeniti –
SPREJEL NASLEDNJO DIREKTIVO:
Člen 1
Direktiva 2006/112/ES se spremeni:
(1)        V členu 25 se dodata
naslednji točki (d) in (e): 
„(d)   distribucijo večnamenskega kupona s
strani davčnega zavezanca, ki ni izdajatelj kupona, kadar izdajatelj
kupona ali drug davčni zavezanec, ki deluje v svojem imenu, temu
davčnemu zavezancu zagotovi kupon po ceni, ki je nižja od nominalne
vrednosti;
(e)     unovčenje brezplačnega kupona
za popust, kadar davčni zavezanec, ki dobavi blago ali opravi storitve, za
katere je bil izdan kupon, prejme plačilo od izdajatelja.“
(2)        V členu 28 se doda
naslednji odstavek:
              „Prvi odstavek pa se ne uporablja,
kadar davčni zavezanec sodeluje pri dobavi večnamenskega kupona.“
(3)          V naslovu IV „Obdavčljive
transakcije“ se vstavi naslednje Poglavje 5:
„Poglavje 5
Skupne
določbe za poglavji 1 in 3
Člen 30a
              1.       ‚Kupon‘ pomeni instrument,
ki imetniku zagotavlja pravico, da prejme blago ali storitve oziroma popust ali
rabat v zvezi z dobavo blaga ali storitev, pri čemer obstaja ustrezna
obveznost za izpolnitev te pravice.
              ‚Enonamenski kupon‘ pomeni kupon,
ki imetniku zagotavlja pravico, da prejme blago ali storitve, kadar so ob
izdaji kupona znani identiteta dobavitelja, kraj dobave in veljavna stopnja DDV
za to blago ali storitve.
              ‚Večnamenski kupon‘ pomeni
kateri koli kupon, ki ni kupon za popust ali rabat in ni enonamenski kupon.
              ‚Kupon za popust‘ pomeni kupon, ki
imetniku zagotavlja pravico do popusta ali rabata v zvezi z dobavo blaga ali
storitev.
              2.       Plačilna storitev v
smislu Direktive 2007/64/ES se ne šteje za kupon.
Člen 30b
              Dobava kupona, ki imetniku
zagotavlja pravico, da prejme blago ali storitve, in naknadna dobava tega blaga
ali storitev sta obravnavani kot ena transakcija.
              Ta transakcija je obravnavana enako
kot dobava blaga ali storitev, če to blago ali storitve ne bi bile
dobavljene na podlagi kupona.
              Kadar kupon imetniku zagotavlja
pravico, da prejme blago ali storitve, za katere velja maržna ureditev za
potovalne agente, je dobava blaga ali storitev za namene DDV obravnavana v
skladu s pravili te ureditve.“
(4)        Člen 65 se nadomesti z
naslednjim:
„Člen 65
              Če je plačilo izvršeno
pred opravljeno dobavo blaga ali preden so storitve opravljene, vključno s
plačilom za nakup enonamenskega kupona, nastane obveznost obračuna
DDV v trenutku prejema plačila in od prejetega zneska.“
(5)        V členu 66 se drugi
odstavek nadomesti z naslednjim:
„Odstopanje iz prvega pododstavka pa se ne
uporablja, kadar so plačila izvedena ob predložitvi kupona, ali za
opravljanje storitev, za katere mora prejemnik plačati DDV v skladu s
členom 196.“
(6)        Vstavijo se naslednji
členi 74a, 74b in 74c:
„Člen 74a
              1        Davčna osnova za
dobavo blaga ali opravljanje storitev ob predložitvi večnamenskega kupona
je enaka nominalni vrednosti kupona, pri delnem unovčenju pa delu
nominalne vrednosti, ki ustreza delnemu unovčenju tega kupona, od
česar se odšteje znesek DDV, povezan z zagotovljenim blagom ali
storitvami.
              2        Nominalna vrednost
večnamenskega kupona zajema vse, kar pomeni plačilo, vključno z
zneskom DDV, ki ga je ali ga bo prejel izdajatelj kupona.
Člen 74b
              Davčna
osnova za zagotavljanje distribucijskih storitev iz točke (d)
člena 25 je enaka razliki med nominalno vrednostjo kupona in
plačano ceno, od česar se odšteje znesek DDV, plačan za
zagotovljeno distribucijsko storitev.
Člen 74c
              Davčna osnova za zagotavljanje
storitev unovčenja iz točke (e) člena 25 je enaka
znesku znižanja cene, ki je odobren kupcu in ga povrne izdajatelj kupona, od
česar se odšteje znesek DDV, plačan za zagotovljeno storitev unovčenja
kupona.“
(7)        V členu 169 se doda
naslednja točka (d):
„(d)   transakcij v zvezi s zneskom, ki ga
izdajatelj kupona plača davčnemu zavezancu, ki dobavlja blago ali
opravlja storitve, za katere je bil izdan kupon, če je za dobavljeno blago
ali opravljene storitve mogoč odbitek davka.“
(8)        V členu 193 se doda
naslednji odstavek:
              „Kadar
transakcija iz člena 30b zajema dobavo večnamenskega kupona in
poznejšo dobavo blaga ali opravljanje storitev, se šteje, da je subjekt, pri
katerem je kupon unovčen, izvedel obdavčljivo dobavo.“
(9)        Člen 272 se spremeni:
(a)        v odstavku 1 se
točka (b) nadomesti z naslednjim:
„(b)   davčne zavezance, ki ne opravljajo
nobene od naslednjih transakcij:
(i)      transakcij iz členov 20, 21,
22, 33, 36, 138 in 141;
(ii)      transakcij iz člena 44,
vendar le, kadar DDV plača stranka v skladu s členom 196;“
(b)        odstavek 2 se nadomesti
z naslednjim:
              „2.     Če
države članice uporabijo možnost iz točke (d) ali (e) prvega
pododstavka odstavka 1, sprejmejo potrebne ukrepe za zagotovitev pravilne
uporabe prehodne ureditve za obdavčevanje transakcij znotraj Skupnosti.“
Člen 2

1.           Države članice
najpozneje do 1. januarja 2014 sprejmejo in objavijo zakone in druge
predpise, potrebne za skladnost s to direktivo. Komisiji nemudoma
sporočijo besedilo navedenih predpisov.
Navedeni predpisi se začnejo uporabljati
1. januarja 2015.
Države članice se
v sprejetih predpisih sklicujejo na to direktivo ali pa sklic nanjo navedejo ob
njihovi uradni objavi. Države članice določijo način
sklicevanja.
2.           Države članice
sporočijo Komisiji besedila temeljnih določb predpisov nacionalne
zakonodaje, sprejetih na področju, ki ga ureja ta direktiva.
Člen 3
Ta direktiva začne veljati dvajseti dan
po objavi v Uradnem listu Evropske unije.
Člen 4
Ta direktiva je naslovljena na države
članice.
V Bruslju,
                                                                       Za
Svet
                                                                       Predsednik
[1]               Direktiva Sveta 77/388/EGS z dne
17. maja 1977 o usklajevanju zakonodaje držav članic o prometnih
davkih – Skupni sistem davka na dodano vrednost: enotna osnova za odmero
(UL L 145, 13.6.1977, str. 1) (v nadaljnjem besedilu: šesta
direktiva o DDV).
[2]               Direktiva Sveta 2006/112/ES
z dne 28. novembra 2006 o skupnem sistemu davka na dodano vrednost
(UL L 347, 11.12.2006, str. 1) (v nadaljnjem besedilu: direktiva
o DDV), ki od 1. januarja 2007 nadomešča šesto direktivo o DDV.
[3]               Predplačano dobroimetje za telefon je najpogostejša
vrsta kuponov. V ekonomski študiji, ki je priložena oceni učinka, je
ocenjeno, da je bila leta 2008 skupna vrednost predplačniških kartic
za mobilne telefone v EU 38 milijard EUR.
[4]               Različni pristopi glede časa obdavčitve
kuponov so določeni v oceni učinka, ki je priložena temu predlogu.
[5]               Sodba v zadevi C-317/94, Gibbs Ltd proti
Commissioners of Customs and Excise, Recueil 1996, str. I-5339,
in sodba C-427/98, Komisija Evropskih skupnosti proti Zvezni republiki
Nemčiji, Recueil 2002, str. I-8315.
[6]               UL C , , str. .
[7]               UL C , , str. .
[8]               UL L 347, 11.12.2006,
str. 1.
[9]               UL C 369, 17.12.2011,
str. 14.